
A határozati javaslat elfogadásához
egyszerű többség szükséges, 
az előterjesztés nyilvános ülésen tárgyalható! 

21. számú előterjesztés

Alsónyék Község Önkormányzata Képviselő-testületének 2026. május 26-án
08.30 órakor megtartandó ülésére

Rendőrkapitányi kinevezés véleményezése és beszámoló a Szekszárdi Rendőrkapitányság 2025. évben végzett munkájáról 

	
Előterjesztő: Dr. Hablicsek Nikoletta r.ezredes, vármegyei rendőrfőkapitány
                       Csorba Szilárd r.alezredes, mb. kapitányságvezető

Készítette: Csorba Szilárd r.alezredes, mb. kapitányságvezető

Törvényességi ellenőrzést végezte: -





Tisztelt Képviselő-testület!


I.

Csorba Szilárd r. alezredes urat 2026. február 6-ai hatállyal bízta meg Dr. Hablicsek Nikoletta r.ezredes, vármegyei rendőrfőkapitány a Szekszárdi Rendőrkapitányság kapitányságvezetői feladatainak ellátásával. Rendőrfőkapitány asszony 2026. szeptember 1-jei hatállyal tervezi a fenti beosztásba alezredes urat kinevezni.

A Rendőrségről szóló 1994. évi XXXIV. tv. (Rtv.) 8. § (2) bekezdése alapján
„(2) A rendőrkapitányság, a határrendészeti kirendeltség és a más helyi rendőri szerv vezetőjének kinevezését megelőzően a kinevezési jogkör gyakorlója kikéri az illetékességi területen működő települési — Budapesten a fővárosi kerületi — önkormányzatok képviselő-testületének, illetve a fővárosi önkormányzat által közvetlenül igazgatott terület tekintetében a fővárosi önkormányzat közgyűlésének a véleményét. Rendőrfőkapitány esetében a vármegyei (fővárosi) önkormányzat képviselő-testületének véleményét kell kérni.”

A fentiek figyelembevételével, kérjük a Tisztelt Képviselő-testületet, az alábbi határozati javaslat elfogadására:

1. H a t á r o z a t i  j a v a s l a t:

Csorba Szilárd r.alezredes Szekszárdi Rendőrkapitányság kapitányságvezetői kinevezésére

Alsónyék Község Önkormányzatának Képviselő-testülete- a rendőrségről szóló 1994. évi XXXIV. törvény 8. § (2) bekezdésében foglaltakra figyelemmel – Csorba Szilárd r.alezredes Szekszárdi Rendőrkapitányság kapitányságvezetői kinevezését támogatja.

Határidő: 2026. május 31.
Felelős: dr. Mihó Beatrix aljegyző
	 (a határozat megküldéséért)

Határozatról értesül: Tolna Vármegyei Rendőr-főkapitányság
                                  irattár


II.

A rendőrségről szóló 1994. évi XXXIV. törvény 8. § (4) bekezdése alapján „a rendőrkapitány vagy kijelölt helyettese évente beszámol a rendőrkapitányság illetékességi területén működő települési önkormányzat képviselő-testületének a település közbiztonságának helyzetéről, a közbiztonság érdekében tett intézkedésekről és az azzal kapcsolatos feladatokról.”  A korábbi évek gyakorlatához hasonlóan a képviselő-testület 2026. évi ülésterve is tartalmazza a község 2025. évi közrendjének, közbiztonságának értékeléséről szóló beszámolót.

Fentiek figyelembevételével kérem a T. Képviselő-testületet, hogy a rendőrségi beszámolót tárgyalja meg és amennyiben egyetért az abban foglaltakkal, fogadja el.

[bookmark: _GoBack]2. H a t á r o z a t i  j a v a s l a t:

Szekszárdi Rendőrkapitányság 2025. évben végzett munkájáról szóló beszámoló elfogadására

Alsónyék Község Önkormányzatának Képviselő-testülete a rendőrségről szóló 1994. évi XXXIV. törvény 8. § (4) bekezdésében foglaltakra figyelemmel a Szekszárdi Rendőrkapitányság beszámolóját – a rendőrkapitányság 2025. évben végzett munkájáról, közbiztonságának helyzetéről, a közbiztonság érdekében tett intézkedésekről és az azokkal kapcsolatos feladatokról – elfogadja.
Határidő: 2026. május 31.
Felelős: dr. Mihó Beatrix aljegyző
	 (a határozat megküldéséért)

Határozatról értesül: Szekszárdi Rendőrkapitányság
                                  irattár
